පසුගිය පාස්කු ඉරිදා සිදුවූ ප්‍රහාරවලින් අනතුරුව ජනතාව යම් තැතිගැන්මකින් සිටියද මෙවර වෙසක් උත්සවය සැමරීම සදහා අන් වසරවලටත් වඩා උනන්දුවෙන් කටයුතු කරන ආකාරය අද දිවයින පුරා සංචාරය කල අපට දකින්නට ලැබුණා.ඊට ආගම් භේදයකින් තොරව ජනතාව එක්ව සිටීම විශේෂත්වයක්.සම්බුදු තෙමගුල සිහිපත් කරන වෙසක් උත්සවය මෙරට බොදු ජනතාව සැදැහැ සිතින් සමරන්නේ ආගමික වතාවත්වලට මෙන්ම තොරණ, වෙසක් කූඩු, දන්සැල් සහ වෙසක් සැරසිලි ආදී ආමිස පූජාවලටද මුල්තැන දෙමින්.නමුත් පසුගිය පාස්කු ඉරිදා සිදුවූ ප්‍රහාරයෙන් පසුව රටේ ආරක්ෂාව සැලකිල්ලට ගනිමින් වෙසක් උත්සව පැවැත්වීම යම් මට්ටමකට සීමා වුණා.ඒ අනුව මෙවර තොරණ සහ දන්සැල් පැවැත්වෙන්නේ ඉතාමත් සීමිත ප්‍රමාණයක්.කෙසේ වෙතත් මෙවර වෙසක් උත්සවය සැමරීමට දිවයිනේ සෑම ප්‍රදේශයකම පාහේ බෞද්ධ අබෞද්ධ ජනතාව මහත් උනන්දුවකින් කටයුතු කරනු දක්නට ලැබුණා.මේ අතර බෞද්ධල ඉස්ලාම්ල කතෝලික සහ හින්දු ජනතාවගේ සහභාගීත්වයෙන් පස්සර නගරයේ සර්වාගමික පෙරහැරක්ද පැවැත්වුණා.